
I. SKYRIUS 
BENDROJI DALIS

1. Dirbti su pavojingomis cheminėmis medžiagomis ir preparatais gali asmuo:
1.1. ne jaunesnis kaip 18 metų;
1.2. pasitikrinęs sveikatą pagal pareigybei ir darbo vietai nustatytus rizikos faktorius (sveikatos tikrinimų grafike nustatytu periodiškumu);
1.3. tinkamai instruktuotas;
1.4. apmokytas saugaus darbo su pavojingomis cheminėmis medžiagomis ir preparatais būdų;
1.5. supažindintas su naudojamų cheminių medžiagų ir preparatų saugos duomenų lapais (toliau - SDL).
2. Darbo ir poilsio laikas nustatytas ŠAKIŲ RAJONO SAVIVALDYBĖS ADMINISTRACIJA (toliau – įmonė) darbo tvarkos taisyklėse arba darbo grafike.
3. Darbuotojas, dirbantis su cheminėmis medžiagomis ir preparatais, privalo:
3.1. laikytis darbo tvarkos taisyklių, saugoti savo ir nekenkti kitų darbuotojų sveikatai;
3.2. laikytis įrenginių, mechanizmų ir kitų darbo priemonių, su kuriomis dirba, eksploatavimo taisyklių;
3.3. nedirbti su nekokybiškomis ir techniškai netvarkingomis darbo priemonėmis, kolektyvinėmis ir asmeninėmis apsauginėmis priemonėmis;
3.4. darbo įrankius ir įrenginius, chemines medžiagas ir preparatus bei reagentus naudoti pagal paskirtį;
3.5. cheminių medžiagų ir preparatų darbo vietoje turėti tik tiek, kiek reikia tos dienos užduočiai ar užduotims atlikti;
3.6. nepalikti be priežiūros elektrinių prietaisų ir kitų elektrinių darbo priemonių įjungtų į elektros tinklą;
3.7. atliekant chemines analizes laikytis atitinkamų cheminių analizių metodikų;
3.8. žinoti bendrąją informaciją apie chemines medžiagas (žr. priedas);
3.9. žinoti ir vadovautis naudojamų cheminių medžiagų ir preparatų SDL esančia informacija:
3.9.1. informaciją apie cheminės medžiagos ar preparato sudėtį;
3.9.2. apie cheminės medžiagos ar preparato keliamus (galimus) pavojus (toksiškumą, stabilumą, reakcingumą ir kt.), saugos ir rizikos frazes (žr. priedas);
3.9.3. apie saugaus darbo būdus dirbant su cheminėmis medžiagomis ir preparatais;
3.9.4. apie būtinas asmeninės apsaugos priemones naudojant chemines medžiagas ir preparatus;
3.9.5. apie pirmosios medicinos pagalbos priemones;
3.9.6. apie priešgaisrines ir avarijų likvidavimo priemones;
3.9.7. apie cheminės medžiagos ar preparato naudojimą ir sandėliavimą;
3.9.8. apie cheminės medžiagos ar preparato poveikio prevenciją;
3.9.9. apie cheminės medžiagos ar preparato fizikines ir chemines savybes;
3.9.10. apie cheminės medžiagos ar preparato galimą poveikį aplinkai (ekologinę informaciją);
3.9.11. apie cheminės medžiagos ar preparato ženklinimą (žr. priedas);
3.9.12. apie cheminės medžiagos ar preparato atliekų tvarkymą.
3.10. mokėti saugiai dirbti, žinoti ir vykdyti šios instrukcijos reikalavimus;
3.11. vykdyti tiesioginio vadovo nurodymus;
3.12. atlikti tik tuos darbus, kuriuos atlikti yra paskirtas ir instruktuotas ir tik tuomet, kai asmeniškai yra žinomi saugūs jo atlikimo būdai. Abejojimo atveju, prašyti vadovo, kad paaiškintų, kaip saugiai atlikti užduotį; Pradėti dirbti leidžiama tik tada kai sužinomi saugūs darbo (užduoties) atlikimo būdai;
3.13. nenaudoti cheminių medžiagų ir preparatų iš taros, ant kurios nenurodyta informacija apie cheminę medžiagą ar preparatą;
3.14. nenaudoti nežinomų cheminių medžiagų ir preparatų;
3.15. pastebėjęs bet kokius darbo, kolektyvinių ir asmeninių apsaugos priemonių gedimus, neatitikimus ar trūkumus nutraukti darbą ir informuoti tiesioginį vadovą, darbuotojų saugos ir sveikatos tarnybos specialistą bei darbuotojų atstovą;
3.16. darbo priemonių, kolektyvinių ir asmeninių apsauginių priemonių gedimus ir trūkumus ar neatitikimus leisti šalinti atitinkamos kvalifikacijos personalui arba gavęs vadovo nurodymą šalinti savo jėgomis;
3.17. žinoti pirmosios medicininės pagalbos suteikimo būdus nukentėjusiems nelaimingo atsitikimo metu bei mokėti praktiškai suteikti medicininę pagalbą;
3.18. būti susipažinęs su darbo vietoje esančiais darbuotojų saugos ir sveikatos ženklais;
3.19. vadovautis darbo vietoje esančiais darbuotojų saugos ir sveikatos ženklais;
3.20. valgyti ir rūkyti tik tam skirtose vietose;
3.21. darbo metu būti blaivus ir neapsvaigęs nuo narkotinių bei toksinių medžiagų;
4. Darbuotojas turi teisę:
4.1.  atsisakyti dirbti, darbai taip pat turi būti sustabdyti, jeigu padalinio vadovas nesiima reikiamų priemonių pašalinti pažeidimus ir apsaugoti darbuotoją nuo galimo pavojaus ar pavojinga sveikatai, gyvybei. Nutraukus darbą nedelsiant raštu pranešti padalinio vadovui, įmonės vadovui atsisakymo dirbti priežastis.
4.2. reikalauti, kad darbdavys sudarytų saugias ir sveikatai nekenksmingas darbo sąlygas, įrengtų kolektyvinės apsaugos priemones, aprūpintų asmeninėmis apsaugos priemonėmis, sužinoti darbo aplinkoje esančius sveikatai kenksmingus ir (ar) pavojingus veiksnius.
5. Asmens higienos reikalavimai:
5.1. neliesti veido ir kitų kūno vietų nešvariomis rankomis;
5.2. darbo vietoje nelaikyti ir nevalgyti maisto produktų, negerti;
5.3. dėvėti švarius darbo rūbus, nelaikyti kartu asmeninių ir darbo drabužių;
5.4. prieš pertraukas nusiplauti rankas švariu vandeniu su muilu;
5.5. pakilus darbuotojo kūno temperatūrai, pajutus ūmius ligų požymius, pranešti tiesioginiam vadovui ir kreiptis į gydymo įstaigą.
6. Darbuotojui, pažeidusiam šios instrukcijos reikalavimus, taikoma Lietuvos Respublikos įstatymais numatyta drausminė, materialinė, administracinė ir baudžiamoji atsakomybės priklausomai nuo pažeidimo pobūdžio ir pasekmių.

II. SKYRIUS 
PROFESINĖS RIZIKOS VEIKSNIAI. SAUGOS PRIEMONĖS NUO JŲ POVEIKIO

7. Pavojingi ir kenksmingi rizikos veiksniai darbo aplinkoje:
7.1. įvairios agregatinės būsenos cheminės medžiagos ir preparatai;
7.2. įvairių cheminių medžiagų sinergetinis poveikis;
7.3. elektros srovė; 
7.4. nepakankamas darbo vietos apšvietimas;
7.5. atsitiktinis kliuvinys ar kliuviniai;
7.6. užgriozdinti praėjimai, pakrovimo ir iškrovimo vietos ir patalpos;
7.7. grindų nelygumai;
7.8. netinkama darbo patalpų grindų ir įmonės teritorijos dangos priežiūra;
7.9. sliduma darbo vietoje dėl drėgmės, įvairių cheminių medžiagų, avalynės;
7.10. sliduma įmonės teritorijoje dėl meteorologinių sąlygų;
7.11. krintantys griūvantys daiktai;
7.12. aštrios įrenginių, pakuočių, taros briaunos;
7.13. grindų aukščio skirtumai patalpose;
7.14. netinkamas mikroklimatas (temperatūra, ventiliacija ir k.t.) darbo vietoje;
7.15. keliamo, dedamo, nešamo krovinio ar kitų daiktų svoris.
8. Saugos priemonės nuo rizikos veiksnių poveikio:
8.1. apsaugos priemonės yra nurodomos SDL ir jas dirbant su atitinkamomis cheminėmis medžiagomis ir preparatais privaloma dėvėti;
8.2. apsisaugojimui nuo rizikos veiksnių dirbantysis privalo:
8.2.1. nepradėti darbo be asmeninių apsaugos priemonių, kai to reikalauja saugos ir sveikatos norminiai aktai ir naudoti jas viso darbo proceso metu;
8.2.2. dėvėti tinkamo dydžio darbo drabužius ir kitas asmeninės apsaugos priemones;
8.2.3. darbuotojas dirbantis su cheminėmis medžiagomis ir preparatais turi naudoti atitinkančias naudojamas chemines medžiagas (pagal SDL informaciją) ir darbo pobūdį asmeninės ir kolektyvines apsaugos priemonės;
8.2.4. rūpestingai prižiūrėti ir naudoti pagal paskirtį asmeninės apsaugos priemones;
8.2.5. laiku pranešti darbdaviui ar jo įgaliotam asmeniui apie asmeninės apsaugos priemonių susidėvėjimą, užterštumą, netinkamumą naudoti ir apie tai, kad baigiasi jų naudojimo terminas;
8.2.6. ruošiant koncentruotų cheminių medžiagų tirpalus bei naudojant lakias, tarpusavyje maišant chemines medžiagas ir jų tirpalus, kai išsiskiria toksiškos dujos naudoti traukos spintas;
8.2.7. dirbdamas nedėvėti papuošalų ir kišenėse nelaikyti aštrių daiktų.

III. SKYRIUS
 DARBUOTOJO VEIKSMAI PRIEŠ DARBO PRADŽIĄ

9. Apsivilkti darbo drabužius ir tvarkingai susisagstyti, apsiauti darbinę avalynę. Draudžiama dirbti su suplyšusiais, nukarusiais laisvais galais ar be sagų drabužiais.
10. Patikrinti ar yra visos reikalingos atlikti darbą asmeninės ir kolektyvinės apsaugos priemonės bei patikrinti jų tinkamumą naudoti ir tvarkingumą.
11. Paruošti visas reikalingas asmenines ir kolektyvines apsaugos priemone naudojimui.
12. Susipažinti su darbo užduotimi ir užduoties įvykdymui numatomais ypatumais. Išklausyti specialųjį instruktavimą (jei dirbama pagal Nurodymą ar Pavedimą arba atliekama vienkartinė užduotis nesusijusi su nuolatiniu darbu). 
13. Susipažinti su naudojamų esamų ir ypač naujų pavojingų cheminių medžiagų SDL, jų pagrindinėmis fizikinėmis ir cheminėmis charakteristikomis, saugos priemonėmis ir pan. 
14. Patikrinti (vizualiai):
14.1. ar darbo vietoje nėra pašalinių daiktų ir asmenų;
14.2. įrengimų, įtaisų, įrankių, aptvėrimų, signalizacijos, ventiliacijos įrengimų, įžeminimo, vietinio apšvietimo ir kt. esamų darbo vietoje priemonių būvį ir tvarkingumą;
14.3. avarinio išjungimo įtaisų, valdymo įrengimų, elektros įrengimų įžeminimo kontūro, 
14.4. darbo vietos ir patalpų sanitarinį būvį, tvarką, technologinį įrengimų rėžimų atitikimą;
14.5. patalpų priešgaisrinės saugos būklę, pirminių gaisro gesinimo priemonių komplektaciją.
15. Darbo vietos apžiūros metu pamačius bet kokius darbo vietos saugiam darbui neatitikimus juos tuojau pat pašalinti, o jeigu tai padaryti nėra galimybės, darbo nepradėti ir apie tai pranešti padalinio vadovui.
16. Darbo įrenginių ir mechanizmų apžiūros prieš darbo pradžią metu išaiškinus gedimus, nukrypimus nuo technologinio rėžimo, kliudančius saugiam darbui, reikia tuoj pat pašalinti. Jeigu tai padaryti nėra galimybės, darbo nepradėti ir apie tai pranešti padalinio vadovui.. Draudžiama pradėti dirbti netvarkingais įrenginiais ar darbo priemonėmis.

IV. SKYRIUS
 DARBUOTOJO VEIKSMAI DARBO METU

17. Darbo metu darbuotojas privalo:
17.1. laikytis šios instrukcijos, Lietuvos Respublikos teisės aktų ir įmonės lokalinių teisės aktų reikalavimų;
17.2. dirbanti su cheminėmis medžiagomis tik susipažinus su tų cheminių medžiagų SDL;
17.3. nedirbti pašalinių darbų;
17.4. nedirbti su nežinomos kilmės cheminėmis medžiagomis;
17.5. dirbant su cheminėmis medžiagomis ir preparatais ir jas sandėliuojant vadovautis jų SDL nurodyta informacija;
17.6. neleisti šalia dirbti (būti) neapsaugotiems pagalbiniams ir pašaliniams asmenims;
17.7. vengti cheminių medžiagų kontakto su akimis ir oda;
17.8. neįkvėpti dujų, garų, aerozolių;
17.9. be reikalo neatidarinėti pakuočių ir talpyklų, atsargiai elgtis su agresyvių skysčių talpomis;
17.10. nepalikti atvirų (neužsuktų, neuždarytų) cheminių medžiagų ir preparatų talpyklų, pakuočių ir kitos taros.
17.11. nemėtyti, neridenti ir netrankyti pakuočių ar talpyklų, saugoti, kad jų nepažeistų aštrių aplinkinių daiktų briaunos;
17.12. cheminių medžiagų talpas laikyti tik tam skirtose ir saugiose vietose sandariai uždarytas, sandėliuoti ant tvirto lentynų pagrindo, neužkėlinėti ant  atsitiktinių daiktų ar įrangos (yra galimybė nugriūti). Vadovautis talpyklų sukrovimo viena ant kitos reikalavimais (nurodyta ant pakuotės);
17.13. neperkrauti lentynų;
17.14. medžiagas ir gaminius, priskiriamus prie pavojingų, sandėliuoti atskirai nuo kitų, sugrupuojant juos pagal pagrindinį jų keliamą pavojų. Taip pat būtina atsižvelgti į sandėliuojamų medžiagų tarpusavio suderinamumą cheminės bei priešgaisrinės saugos atžvilgiu;
17.15. perkeliant ar transportuojant sandėlio teritorijoje dirbti neskubant, derinant savo veiksmus su kartu dirbančiu;
17.16. neplėšinėti nuo pakuočių pavojaus simbolių ir etikečių, jų neperklijuoti, dedant pakuotes ant lentynų, etiketes atsukti į lentynos išorę;
17.17. nevalgyti ir negerti darbo vietoje, nelaikyti maisto  arti cheminių medžiagų;
17.18. prieš pertraukas ir darbo pabaigoje plauti rankas;
17.19. darbo vietoje pasirūpinti gero oro ventiliacija, garų ištraukimu;
17.20. laikyti chemines medžiagas pakankamu atstumu nuo degių medžiagų, atviros liepsnos ir šilumos šaltinių;
17.21. dirbant nesinaudoti atvira liepsna ir nerūkyti;
17.22. pastebėjus pažeistą pakuotę ar nesandariai užsuktą talpyklą, apie tai informuoti padalinio vadovą ir pagal galimybes imtis atitinkamų priemonių. Vadovautis atitinkamos pavojingos medžiagos SDL nurodyta informacija ir elgtis pagal instrukcijas, naudojant būtinas apsaugines priemones.
18. Ruošiant sieros tirpalus, sieros rūgštį pilti į vandenį siaura srovele ir nuolat maišant. Nepilti vandens į rūgštį. Tirpalą ruošti atspariame šilumai stikliniame inde (vyksta egzoterminė reakcija, kuri išskiria daug šilumos).
19. Ant visų piltuvėlių ir indų su reaktyvais reagentais turi būti užrašai nurodantys, koks tai reagentas.
20. Nelaikyti darbo vietoje neaiškių medžiagų ir jokių talpų su cheminėmis medžiagomis be užrašų nurodančių, kokios talpyklose yra medžiagos ar preparatai.
21. Netraukti skysčio į pipetę burna. Naudoti kriaušę.
22. Dirbant su stikliniais indais, surenkant stiklinius įtaisus, pjaunant stiklinį vamzdelį, dedant gumines žarneles ant stiklinių gaminių, saugoti rankas nuo įpjovimų. Naudoti audeklą ir pan., stiklinį vamzdelį sušlapinti vandeniu, glicerinu arba vazelininiu tepalu. Aštrius stiklinių indų kampus nugludinti.
23. Nesinaudoti stikliniais indais, jeigu jie įskilę, įtrūkę ar aštriais kraštais.
24. Sekti, kad elektros įtaisai, džiovinimo spintos pH-metrai, mufelinės krosnys ir pan. maitinami iš 220V tinklo, būtų įžeminti. Nenaudoti elektrinių plytelių su atviru kaitinimo elementu. Nepalikti elektrinių prietaisų dirbti be priežiūros.
25. Vandenilio, natrio, kalio peroksidus, acetoną, anglies sulfidą, spiritą, benzolą laikyti nedideliais kiekiais tamsioje vietoje patalpoje.
26. Degias medžiagas laikyti hermetiškai užsidarančiose talpose, spec. spintose arba metalinėse dėžėse. Ant taros užrašyti “Atsargiai Degūs skysčiai”.
27. Išliejus degius skysčius ant grindų, užpilti smėliu ir susemti mediniu kastuvėliu.
28. Dirbti su organiniais tirpikliais, koncentruotomis rūgštimis ir šarmais tik traukos spintoje dėvint apsauginius akinius ir gumines pirštines.
29. Perpilant sieros, druskos rūgštis, šarmus dėvėti rūgščiai atsparius drabužius, gumuotą prijuostę, guminius batus, gumines rūgščiai šarmams atsparias pirštines, apsauginius akinius arba organinio stiklo skydelius. Turėti dujokaukę su priešrūgštiniu, prieššarminiu filtru.
30. Iškraunant dulkstančius sausus reagentus (magnezitas, soda, fosforas ir kt.), dėvėti medvilninį kostiumą, gumuotą prijuostę su krūtinėle, apsauginius akinius, brezentines, gumines pirštines, guminę avalynę, priešdulkinį respiratorių.
31. Dirbti su amoniakiniu vandeniu (ruošti tirpalus) tik traukos spintoje mūvint guminėmis atspariomis rūgščiai ir šarmams pirštinėmis, dėvint apsauginius akinius arba skydelį, guminę prijuostę. Turėti dujokaukę su priešamoniakiniu filtru.
32. Pilnus stiklainius nešti dviem žmonėms. Rankomis kelti, nešti krovinius pagal fizines galimybes, bet nesunkesnius kaip:
32.1. moterims – 10 kg.
32.2. vyrams – 30 kg.
33. Perduoti pradėtą darbą tęsti kitam darbuotojui, bei perduoti jam darbo priemones tik padalinio vadovui nurodžius ar leidus. Pasitraukti iš darbo vietos nors ir trumpam laikui, tik padalinio vadovui leidus.

 DARBUOTOJO VEIKSMAI AVARIJŲ (YPATINGAIS) ATVEJAIS

34. Pastebėjus, kad gali įvykti nelaimingas atsitikimas ar gedimas, nedelsiant nutraukti darbus, pasitraukti pačiam ir iš pavojingos zonos išvesti kitus šalimais dirbančius darbuotojus ir apie tai informuoti tiesioginį darbų vadovą.
35. Cheminių nudegimų atvejais audinių pakenkimo labai gylis priklauso cheminės medžiagos poveikio laiko, todėl svarbu kuo greičiau sumažinti medžiagos koncentraciją ir veikimo laiką. Nudegintą vietą reikia nedelsiant gausiai plauti tekančio šalto vandens srove 15-20 min.
36. Kai rūgščių ar šarmų patenka ant odos per drabužius, iš pradžių juos reikia nuplauti vandeniu nuo drabužių, o po to atsargiai juos perkirpus, nuvilkti nuo nukentėjusiojo.
37. Jei ant žmogaus kūno rūgštis ar šarmai patenka kietu pavidalu, juos reikia šalinti sausa vata ar gabalėliu medžiagos, po to pakenktas vietas nuplauti vandeniu.
38. Esant cheminiams nudegimams, plovimu vandeniu neįmanoma visiškai pašalinti cheminių medžiagų, todėl paplovimo reikia ant pažeistų odos vietų dėti kompresus su atitinkamais neutralizuojančiais tirpalais.
39. Pirmoji pagalba atsitikus traumai dėl kontakto su rūgštimis:
39.1. patekus rūgščiai ant odos plauti tekančio vandens srove 10-15 min. Po to užrišti sterilia marle, suvilgyta geriamosios sodos tirpalu (vienas šaukštelis geriamosios sodos vienai stiklinei vandens). Odą galima pabarstyti deginta magnezija;
39.2. jei rūgšties į burną ar akis patenka tirpalo. Garų ar dujų pavidalu, skubiai praplauti akis ar burną dideliu vandens kiekiu, po geriamosios sodos tirpalu (puse šaukštelio geriamosios sodos vienai stiklinei vandens).
40. Pirmoji pagalba atsitikus traumai dėl kontakto su šarmais:
40.1. nusideginus šarmais pavilgas daromas iš boro rūgšties tirpalo (vienas arbatinis šaukštelis stiklinei vandens) arba silpno acto rūgšties tirpalo (vienas arbatinis šaukštelis stalo rūgšties stiklinei vandens)
40.2. jei šarmo lašų ar jo garų patenka į akis  ar burną, pažeistas vietas reikia praplauti dideliu vandens kiekiu, o po to boro rūgšties tirpalu (puse arbatinio šaukštelio boro rūgšties stiklinei vandens)
41. Jei į akis patenka kietų cheminės medžiagos dalelių (pvz. NaOH granulė), pirmiausia reikia drėgnu tamponu pašalinti jas, nes plaunant, dalelės gali traumuoti akies gleivinę.
42. Jei rūgščių ar šarmų patenka į stemplę, būtina kuo skubiau iškviesti gydytoją. Iki gydytojo atvykimo, nukentėjusįjį reikia paguldyti, šiltai apkloti, ant pilvo uždėti šaltą daiktą (kad sumažėtų skausmas), iš burnos šalinti seiles ir gleivines. Nukentėjusiam pradėjus dusti, reikia daryti dirbtinį kvėpavimą “iš burnos į nosį” būdu.
43. Apsinuodijus negalima plauti skrandžio vandeniu, dirbtinai sukeliant vėmimą arba bandyti neutralizuoti rūgštį ar šarmą, patekusį į skrandį. Jei nukentėjusysis vemia pats, reikia jam duoti išgerti ne daugiau 3 stiklines vandens ir sumažinti rūgšties ar šarmo koncentraciją, o katu ir jų dirginantį veikimą.
44. Kai odos nudegimai yra dideli, taip pat kai chemikalai patenka į akis arba į virškinimo traktą, suteikus pirmąją pagalbą, nukentėjusį reikia kuo skubiau gabenti į gydymo įstaigą (su savimi paimti sveikatos sutrikimą sukėlusios cheminės medžiagos SDL, pakuotę).
45. Įvykus nelaimingam atsitikimui, nukentėjusiajam suteikti pirmąją medicinos pagalbą, prireikus iškviesti gydytoją, išsaugoti nepakeistą įvykio vietą, jeigu tai negresia dirbančiųjų ar aplinkinių žmonių gyvybei ir sveikatai, apie įvykį pranešti tiesioginiam darbų vadovui.
46. Gaisro gesinimo priemonės užsidegus cheminėms medžiagoms:
46.1. tinkamos gesinimo priemonės yra: angliarūgštiniai ir milteliniai gesintuvai, vandens srovė, nedegus audeklas;
46.2. netoliese degimo zonos esančias cheminių medžiagų  talpyklas reikia aušinti vandeniu;
46.3. kadangi degimo metu išsiskiria kenksmingi degimo produktai būtina naudoti kvėpavimo takų apsaugos priemones.
47. Įvykus nelaimingam atsitikimui, būtina nukentėjusiajam suteikti pirmąją medicinos pagalbą, esant reikalui iškviesti gydytoją; apie įvykį pranešti tiesioginiam darbų vadovui arba kitam darbdavio įgaliotam asmeniui; išsaugoti nelaimingo atsitikimo vietą nepaliestą, jei tai nekelia pavojaus dirbančiųjų ar aplinkinių žmonių gyvybei bei sveikatai.
48. Gelbėjimo tarnybų telefono numeris – 112.

VII. SKYRIUS
DARBUOTOJO VEIKSMAI BAIGUS DARBĄ

49. Susitvarkyti ir išvalyti darbo vietą, išnešti atliekas į jų saugojimo vietas.
50. Vizualiai patikrinti sandėliuojamų medžiagų talpyklų ir pakuočių sandarumą ir sukrovimo patikimumą;
51. Apie darbo metu patirtas traumas ar sužalojimus, pastebėtus nesklandumus bei ypatumus pranešti padalinio vadovui.
52. Asmenines apsaugos priemones nunešti į jų laikymo vietą.
53. Persirengti darbo drabužius buitinėse patalpose.
54. Nusiplauti rankas ir veidą šiltu vandeniu su muilu arba esant galimybei išsimaudyti po dušu.
_____________________________________





















Darbuotojo saugos ir sveikatos instrukcijos dirbant su pavojingomis cheminėmis medžiagomis
Priedas

BENDRA INFORMACIJA APIE PAVOJINGAS CHEMINES MEDŽIAGAS

1. Pagrindinė priemonė, suteikianti pavojingų cheminių medžiagų ir preparatų naudotojui pradinę, esminę ir glaustą informaciją apie cheminių medžiagų ir preparatų pavojingąsias savybes, yra cheminių medžiagų bei preparatų klasifikavimas ir ženklinimas. 
2. Pavojingos medžiagos turi būti laikomos tik specialiai pritaikytose ir pažymėtose talpyklose ar pakuotėse, saugomos specialiai įrengtuose sandėlio patalpose, atskirai nuo kitų medžiagų. Sandėliuojant pavojingas chemines medžiagas viename sandėlyje būtina atsižvelgti į kiekvienos cheminės medžiagos  laikymo reikalavimus, ypač į draudimą saugoti kartu su kitomis medžiagomis (gali įvykti tarpusavio reakcija).
3. Pavojingos cheminės medžiagos ir preparatai - tokios cheminės medžiagos ir preparatai, kurių bent viena savybė gali būti priskiriama vienai iš šių kategorijų:
1) sprogstamosios medžiagos ir preparatai - tai kietos, skystos, pastos ar drebučių pavidalo medžiagos ir preparatai, galintys ir be atmosferos deguonies egzotermiškai reaguoti, greitai išskirdami dujas, ir nustatytomis bandymo sąlygomis detonuoti, greitai užsiliepsnoti ar iš dalies ribotoje erdvėje pakaitinti sprogti;
2) oksiduojančios medžiagos ir preparatai - tai medžiagos ir preparatai, kurie dėl sąveikos su kitomis medžiagomis, ypač degiomis, sukelia labai egzotermišką reakciją;
3) ypač degios medžiagos ir preparatai - tai skystos medžiagos ir preparatai, kurių pliūpsnio ir virimo temperatūros yra nepaprastai žemos, bei dujinės medžiagos ir preparatai, kurie normaliomis sąlygomis užsidega nuo sąlyčio su oru;
4) labai degios medžiagos ir preparatai:
a) medžiagos ir preparatai, kurie, nenaudojant jokios energijos, aplinkos temperatūroje gali įkaisti ir galiausiai užsidegti nuo sąlyčio su oru; 
b) kietos medžiagos ir preparatai, kurie gali greitai užsidegti po trumpo sąlyčio su uždegimo šaltiniu ir, uždegimo šaltinį pašalinus, toliau dega ar sudega;
c) skystos medžiagos ar preparatai, kurių labai žema pliūpsnio temperatūra;
d) medžiagos ir preparatai, kurie nuo sąlyčio su vandeniu ar drėgnu oru išskiria pavojingus degių dujų kiekius;
5) degios medžiagos ir preparatai - tai skystos medžiagos ir preparatai, kurių žema pliūpsnio temperatūra;
6) labai toksiškos medžiagos ir preparatai - tai medžiagos ir preparatai, kurie, labai mažais kiekiais patekę į žmogaus organizmą per virškinamąjį traktą, kvėpavimo takus arba prasiskverbę per odą, arba kitais keliais patekę į žmogaus organizmą, sukelia mirtį arba ūmius ar lėtinius sveikatos sutrikimus;
7) toksiškos medžiagos ir preparatai - tai medžiagos ir preparatai, kurie, mažais kiekiais patekę į žmogaus organizmą per virškinamąjį traktą, kvėpavimo takus arba prasiskverbę per odą, arba kitais keliais patekę į žmogaus organizmą, sukelia mirtį arba ūmius ar lėtinius sveikatos sutrikimus; 
8) kenksmingos medžiagos ir preparatai - tai medžiagos ir preparatai, kurie, patekę į žmogaus organizmą per virškinamąjį traktą, kvėpavimo takus arba prasiskverbę per odą, arba kitais keliais patekę į žmogaus organizmą, sukelia mirtį arba ūmius ar lėtinius sveikatos sutrikimus;
9) ardančios (ėsdinančios) medžiagos ir preparatai - tai medžiagos ir preparatai, kurie, sąveikaudami su gyvais audiniais, gali juos suardyti;
10) dirginančios medžiagos ir preparatai - tai medžiagos ir preparatai, kurie po vienkartinio, ilgalaikio ar pakartotinio susilietimo su oda ar gleivine gali sukelti uždegimą;
11) jautrinančios (sensibilizuojančios) medžiagos ir preparatai - tai medžiagos ir preparatai, kurie, įkvėpti ar prasiskverbę per odą, gali sukelti padidėjusio jautrumo reakciją ir tolesnis medžiagos ar preparato poveikis gali sukelti kenksmingus padarinius;
12) kancerogeninės medžiagos ir preparatai - tai medžiagos ir preparatai, kurie, patekę į žmogaus organizmą per virškinamąjį traktą, kvėpavimo takus arba prasiskverbę per odą, arba kitais keliais patekę į žmogaus organizmą, gali sukelti vėžį arba padidinti sergamumą vėžiu;
13) mutageninės medžiagos ir preparatai - tai medžiagos ir preparatai, kurie, patekę į žmogaus organizmą per virškinamąjį traktą, kvėpavimo takus arba prasiskverbę per odą, arba kitais keliais patekę į žmogaus organizmą, gali sukelti paveldimus genetinius pakenkimus arba padidinti jų dažnumą;
14) toksiškos reprodukcijai medžiagos ir preparatai - tai medžiagos ir preparatai, kurie, patekę į žmogaus organizmą per virškinamąjį traktą, kvėpavimo takus arba prasiskverbę per odą, arba kitais keliais patekę į žmogaus organizmą, gali sukelti nepaveldimus palikuonių pakenkimus arba padidinti jų dažnumą ir (arba) gali pakenkti vyro ar moters lytiniam pajėgumui ar reprodukcijos funkcijoms arba padidinti pakenkimų dažnumą;
15) aplinkai pavojingos medžiagos ir preparatai - medžiagos ir preparatai, kurie, patekę į aplinką, gali sukelti tiesioginį ar uždelstą pavojų vienam ar keletui aplinkos komponentų.
4. Svarbi informacija, pateikiama SDL ir ant pakuočių:
4.1. rizikos frazės:

R1 	Sausa gali sprogti
R2 	Sprogimo rizika nuo smūgio, trinties, ugnies ar kitų uždegimo šaltinių
R3 	Ypač didelė sprogimo rizika nuo smūgio, trinties, ugnies ar kitų uždegimo šaltinių
R4 	Sudaro labai jautrius sprogstamuosius metalo junginius
R5 	Kaitinama gali sprogti
R6 	Gali sprogti ore arba beorėje aplinkoje
R7 	Pavojinga gaisro atžvilgiu
R8 	Gali užsidegti dėl sąveikos su galinčiomis degti medžiagomis
R9 	Gali sprogti sumaišyta su galinčiomis degti medžiagomis
R10 	Degi
R11 	Labai degi
R12 	Ypač degi
R14 	Smarkiai reaguoja su vandeniu
R15 	Reaguoja su vandeniu, išskirdamos ypač degias dujas
R16 	Gali sprogti sumaišyta su oksiduojančiomis medžiagomis
R17 	Savaime užsideganti ore
R18 	Naudojama gali sudaryti degius (sprogius) garų (oro) mišinius
R19 	Gali sudaryti sprogstamuosius peroksidus
R20 	Kenksminga įkvėpus
R21 	Kenksminga susilietus su oda
R22 	Kenksminga prarijus
R23 	Toksiška įkvėpus
R24 	Toksiška susilietus su oda
R25 	Toksiška prarijus
R26 	Labai toksiška įkvėpus
R27 	Labai toksiška susilietus su oda
R28 	Labai toksiška prarijus
R29 	Reaguodama su vandeniu, išskiria toksiškas dujas
R30 	Naudojama gali tapti labai degi
R31 	Reaguodama su rūgštimis, išskiria toksiškas dujas
R32 	Reaguodama su rūgštimis, išskiria labai toksiškas dujas
R33 	Pavojinga - kaupiasi organizme
R34 	Nudegina
R35 	Stipriai nudegina
R36 	Dirgina akis
R37 	Dirgina kvėpavimo takus
R38 	Dirgina odą
R39 	Sukelia labai sunkius negrįžtamus sveikatos pakenkimus
R40 	Gali sukelti negrįžtamus sveikatos pakenkimus
R41 	Gali smarkiai pažeisti akis
R42 	Gali sukelti alergiją įkvėpus
R43 	Gali sukelti alergiją susilietus su oda
R44 	Gali sprogti, jei kaitinama sandariai uždaryta
R45 	Gali sukelti vėžį
R46 	Gali sukelti paveldimus genetinius pakenkimus
R48 	Veikiant ilgą laiką sukelia sunkius sveikatos sutrikimus
R49 	Gali sukelti vėžį įkvėpus
R50 	Labai toksiška vandens organizmams
R51 	Toksiška vandens organizmams
R52 	Kenksminga vandens organizmams
R53 	Gali sukelti ilgalaikius nepalankius vandens ekosistemų pakitimus
R54 	Toksiška augmenijai
R55 	Toksiška gyvūnijai
R56 	Toksiška dirvožemio organizmams
R57 	Toksiška bitėms
R58 	Gali sukelti ilgalaikius nepalankius aplinkos pakitimus
R59 	Pavojinga ozono sluoksniui
R60 	Kenkia vaisingumui
R61 	Kenkia negimusiam vaikui
R62 	Gali pakenkti vaisingumui
R63 	Gali pakenkti negimusiam vaikui
R64 	Kenkia žindomam vaikui
R65 	Kenksminga - prarijus, gali pakenkti plaučius
R66 	Pakartotinas poveikis gali sukelti odos džiūvimą arba skilinėjimą
R67 	Garai gali sukelti mieguistumą ir galvos svaigimą

4.2. Rizikos frazių deriniai:

R14/15 	Smarkiai reaguoja su vandeniu, išskirdamos ypač degias dujas
R15/29 	Reaguoja su vandeniu, išskirdamos toksiškas ir ypač degias dujas
R20/21 	Kenksminga įkvėpus ir susilietus su oda
R20/22 	Kenksminga įkvėpus ir prarijus
R21/22 	Kenksminga susilietus su oda ir prarijus
R20/21/22 	Kenksminga įkvėpus, susilietus su oda ir prarijus
R23/24 	Toksiška įkvėpus ir susilietus su oda
R24/25 	Toksiška susilietus su oda ir prarijus
R23/25 	Toksiška įkvėpus ir prarijus
R23/24/25 	Toksiška įkvėpus, susilietus su oda ir prarijus
R26/27 	Labai toksiška įkvėpus ir susilietus su oda
R27/28 	Labai toksiška susilietus su oda ir prarijus
R26/28 	Labai toksiška įkvėpus ir prarijus
R26/27/28 	Labai toksiška įkvėpus, susilietus su oda ir prarijus
R36/37 	Dirgina akis ir kvėpavimo takus
R37/38 	Dirgina kvėpavimo takus ir odą
R36/38 	Dirgina akis ir odą
R36/37/38 	Dirgina akis, kvėpavimo takus ir odą
R39/23 	Toksiška: sukelia labai sunkius negrįžtamus sveikatos pakenkimus įkvėpus
R39/24 	Toksiška: sukelia labai sunkius negrįžtamus sveikatos pakenkimus susilietus su oda
R39/25 	Toksiška: sukelia labai sunkius negrįžtamus sveikatos pakenkimus prarijus
R39/23/24 	Toksiška: sukelia labai sunkius negrįžtamus sveikatos pakenkimus įkvėpus ir susilietus su oda
R39/23/25 	Toksiška, sukelia labai sunkius negrįžtamus sveikatos pakenkimus įkvėpus ir prarijus
R39/24/25 	Toksiška: sukelia labai sunkius negrįžtamus sveikatos pakenkimus susilietus su oda ir prarijus
R39/23/24/25 	Toksiška: sukelia labai sunkius negrįžtamus sveikatos pakenkimus įkvėpus, susilietus su oda 
	ir prarijus
R39/26 	Labai toksiška: sukelia labai sunkius negrįžtamus sveikatos pakenkimus įkvėpus
R39/27 	Labai toksiška: sukelia labai sunkius negrįžtamus sveikatos pakenkimus susilietus su oda
R39/28 	Labai toksiška: sukelia labai sunkius negrįžtamus sveikatos pakenkimus prarijus
R39/26/27 	Labai toksiška: sukelia labai sunkius negrįžtamus sveikatos pakenkimus įkvėpus 
	ir susilietus su oda
R39/26/28 	Labai toksiška: sukelia labai sunkius negrįžtamus sveikatos pakenkimus įkvėpus ir prarijus
R39/27/28 	Labai toksiška: sukelia labai sunkius negrįžtamus sveikatos pakenkimus susilietus 
	su oda ir prarijus
R39/26/27/28 	Labai toksiška: sukelia labai sunkius negrįžtamus sveikatos pakenkimus įkvėpus, 
	susilietus su oda ir prarijus
R40/20 	Kenksminga: gali sukelti negrįžtamus sveikatos pakenkimus įkvėpus
R40/21 	Kenksminga: gali sukelti negrįžtamus sveikatos pakenkimus susilietus su oda
R40/22 	Kenksminga: gali sukelti negrįžtamus sveikatos pakenkimus prarijus
R40/20/21 	Kenksminga: gali sukelti negrįžtamus sveikatos pakenkimus įkvėpus ir susilietus su oda
R40/20/22 	Kenksminga: gali sukelti negrįžtamus sveikatos pakenkimus įkvėpus ir prarijus
R40/21/22 	Kenksminga: gali sukelti negrįžtamus sveikatos pakenkimus susilietus su oda ir prarijus
R40/20/21/22 	Kenksminga: gali sukelti negrįžtamus sveikatos pakenkimus įkvėpus, susilietus su oda ir prarijus
R42/43 	Gali sukelti alergiją įkvėpus ir susilietus su oda
R48/20 	Kenksminga: ilgą laiką pakartotinai įkvepiant sukelia sunkius sveikatos sutrikimus
R48/21 	Kenksminga: ilgą laiką pakartotinai veikiant per odą sukelia sunkius sveikatos sutrikimus
R48/22 	Kenksminga: ilgą laiką pakartotinai praryjant sukelia sunkius sveikatos sutrikimus
R48/20/21 	Kenksminga: ilgą laiką pakartotinai įkvepiant ir veikiant per odą sukelia sunkius 
	sveikatos sutrikimus
R48/20/22 	Kenksminga: ilgą laiką pakartotinai įkvepiant ir praryjant sukelia sunkius sveikatos sutrikimus
R48/21/22 	Kenksminga: ilgą laiką pakartotinai veikiant per odą ir praryjant sukelia sunkius sveikatos 
	sutrikimus
R48/20/21/22 	Kenksminga: ilgą laiką pakartotinai įkvepiant, veikiant per odą ir praryjant sukelia sunkius 
	sveikatos sutrikimus
R48/23 	Toksiška: ilgą laiką pakartotinai įkvepiant sukelia sunkius sveikatos sutrikimus
R48/24 	Toksiška: ilgą laiką pakartotinai veikiant per odą sukelia sunkius sveikatos sutrikimus
R48/25 	Toksiška: ilgą laiką pakartotinai praryjant sukelia sunkius sveikatos sutrikimus
R48/23/24 	Toksiška: ilgą laiką pakartotinai įkvepiant ir veikiant per odą sukelia sunkius sveikatos sutrikimus
R48/23/25 	Toksiška: ilgą laiką pakartotinai įkvepiant ir praryjant sukelia sunkius sveikatos sutrikimus
R48/24/25 	Toksiška: ilgą laiką pakartotinai veikiant per odą ir praryjant sukelia sunkius sveikatos sutrikimus
R48/23/24/25 	Toksiška: ilgą laiką pakartotinai įkvepiant, veikiant per odą ir praryjant sukelia sunkius 
	sveikatos sutrikimus
R50/53 	Labai toksiška vandens organizmams, gali sukelti ilgalaikius nepalankius vandens 
	ekosistemų pakitimus
R51/53 	Toksiška vandens organizmams, gali sukelti ilgalaikius nepalankius vandens ekosistemų pakitimus
R52/53 	Kenksminga vandens organizmams, gali sukelti ilgalaikius nepalankius vandens ekosistemų pakitimus

4.3. Saugos frazės

S1 	Laikyti užrakintą
S2	Saugoti nuo vaikų
S3 	Laikyti vėsioje vietoje
S4 	Nelaikyti gyvenamosiose patalpose
S5 	Laikyti užpiltą ... (tinkamą skystį nurodo gamintojas)
S6 	Laikyti po ... (inertines dujas nurodo gamintojas)
S7 	Pakuotę laikyti sandariai uždarytą
S8 	Pakuotę laikyti sausoje vietoje
S9 	Pakuotę laikyti gerai vėdinamoje vietoje
S12	Nelaikyti sandariai uždarytos pakuotės
S13 	Laikyti atokiau nuo maisto, gėrimų ir gyvulių pašaro
S14 	Laikyti atokiau nuo ... (nesuderinamas medžiagas nurodo gamintojas)
S15 	Laikyti atokiau nuo šilumos šaltinių
S16 	Laikyti atokiau nuo uždegimo šaltinių. Nerūkyti
S17 	Laikyti atokiau nuo galinčių degti medžiagų
S18 	Pakuotę naudoti ir atidaryti atsargiai
S20 	Naudojant nevalgyti ir negerti
S21 	Naudojant nerūkyti
S22 	Neįkvėpti dulkių
S23 	Neįkvėpti dujų, dūmų, garų, aerozolių (konkrečiai nurodo gamintojas)
S24 	Vengti patekimo ant odos
S25 	Vengti patekimo į akis
S26 	Patekus į akis, nedelsiant gerai praplauti vandeniu ir kreiptis į gydytoją
S27 	Nedelsiant nusivilkti visus užterštus drabužius
S28 	Patekus ant odos, nedelsiant gerai nuplauti ... (kuo - nurodo gamintojas)
S29 	Neišleisti į kanalizaciją
S30 	Niekada nemaišyti šios medžiagos su vandeniu
S33 	Imtis atsargumo priemonių elektrostatinėms iškrovoms išvengti
S35 	Atliekos ir pakuotė turi būti saugiai pašalintos
S36 	Dėvėti tinkamus apsauginius drabužius
S37 	Mūvėti tinkamas pirštines
S38 	Esant nepakankamam vėdinimui, naudoti tinkamas kvėpavimo takų apsaugos priemones
S39 	Naudoti akių (veido) apsaugos priemones
S40 	Šia medžiaga užterštus daiktus ir grindis valyti su ... (kuo - nurodo gamintojas)
S41 	Gaisro arba sprogimo atveju neįkvėpti dūmų
S42 	Purškiant (fumiguojant) naudoti tinkamas kvėpavimo takų apsaugos priemones (konkrečiai nurodo gamintojas)
S43 	Gaisrui gesinti naudoti ... (tiksliai nurodyti gesinimo priemonę. Jeigu vanduo didina riziką, papildomai nurodyti “Nenaudoti vandens”)
S45 	Nelaimingo atsitikimo atveju arba pasijutus blogai, nedelsiant kreiptis į gydytoją (jeigu įmanoma, parodyti šią etiketę)
S46 	Prarijus nedelsiant kreiptis į gydytoją ir parodyti šią pakuotę arba etiketę
S47 	Laikyti ne aukštesnėje negu ... oC temperatūroje (nurodo gamintojas)
S48 	Laikyti sudrėkintą (kuo - nurodo gamintojas)
S49 	Laikyti tik gamintojo pakuotėje
S50 	Nemaišyti su ... (nurodo gamintojas)
S51 	Naudoti tik gerai vėdinamose vietose
S52 	Nepatartina naudoti vidaus darbams, esant didelio ploto paviršiams
S53 	Vengti poveikio - prieš naudojimą gauti specialias instrukcijas
S56 	Šios medžiagos atliekas ir jos pakuotę išvežti į pavojingų atliekų surinkimo vietas
S57 	Naudoti tinkamą pakuotę aplinkos taršai išvengti
S59 	Kreiptis į gamintoją (tiekėją) informacijai apie šių medžiagų ar preparatų panaudojimą arba perdirbimą gauti
S60 	Šios medžiagos atliekos ir jos pakuotė turi būti šalinamos kaip pavojingos atliekos
S61 	Vengti patekimo į aplinką. Naudotis specialiomis instrukcijomis (saugos duomenų lapais)
S62 	Prarijus neskatinti vėmimo, nedelsiant kreiptis į gydytoją ir parodyti jam šią pakuotę arba etiketę
S63 	Įkvėpusį ir dėl to blogai pasijutusį nukentėjusįjį išvesti į gryną orą ir jo netrikdyti
S64 	Prarijus praskalauti burną vandeniu (jei nukentėjusysis turi sąmonę)

4.4. Saugos frazių deriniai

S1/2 	Laikyti užrakintą vaikams neprieinamoje vietoje
S3/7 	Pakuotę laikyti sandariai uždarytą vėsioje vietoje
S3/9/14 	Pakuotę laikyti vėsioje, gerai vėdinamoje vietoje atokiau nuo ... (nesuderinamas medžiagas nurodo gamintojas)
S3/9/14/49 	Laikyti tik gamintojo pakuotėje, vėsioje, gerai vėdinamoje vietoje atokiau nuo (nesuderinamas medžiagas nurodo gamintojas)
S3/9/49 	Laikyti tik gamintojo pakuotėje, vėsioje, gerai vėdinamoje vietoje
S3/14 	Laikyti vėsioje vietoje atokiau nuo ... (nesuderinamas medžiagas nurodo gamintojas)
S7/8 	Pakuotę laikyti sandariai uždarytą ir sausoje vietoje
S7/9 	Pakuotę laikyti sandariai uždarytą, gerai vėdinamoje vietoje
S7/47 	Pakuotę laikyti sandariai uždarytą, ne aukštesnėje negu ... oC temperatūroje (nurodo gamintojas)
S20/21 	Naudojant nevalgyti, negerti ir nerūkyti
S24/25 	Vengti patekimo ant odos ir į akis
S27/28 	Patekus ant odos, nedelsiant nusivilkti visus užterštus drabužius ir gerai nuplauti ...
	(kuo - nurodo gamintojas)
S29/35 	Neišleisti į kanalizaciją; atliekos ir pakuotė turi būti saugiai pašalintos
S29/56 	Neišleisti į kanalizaciją, šios medžiagos atliekas ir jos pakuotę išvežti į pavojingų atliekų surinkimo vietas
S36/37 	Dėvėti tinkamus apsauginius drabužius ir mūvėti tinkamas pirštines
S36/37/39 	Dėvėti tinkamus apsauginius drabužius, mūvėti tinkamas pirštines ir naudoti akių (veido) apsaugos priemones
S36/39 	Dėvėti tinkamus apsauginius drabužius ir naudoti akių (veido) apsaugos priemones
S37/39 	Mūvėti tinkamas pirštines ir naudoti akių (veido) apsaugos priemones
S47/49 	Laikyti tik gamintojo pakuotėje, ne aukštesnėje negu ... oC temperatūroje (nurodo gamintojas)





	
4.5. Pavojingų cheminių medžiagų ženklinimas pagal direktyvą 67/548/EEC


	E
	[image: ]
	Xn
	[image: ]

	SPROGUS
	
	KENKSMINGA
	

	F+
	[image: ]
	N
	[image: ]

	YPAČ DEGI
	
	KENKSMINGA
APLINKAI
	

	F
	[image: ]
	C
	[image: ]

	LABAI DEGI
	
	ĖSDINANTI
	

	O
	[image: ]
	Xi
	[image: ]

	OKSIDUOJANTI
	
	DIRGINANTI
(SENSIBILIZUOJANTI)
	

	T+
	[image: ]
	T
	[image: ]

	LABAI TOKSIŠKA
	
	TOKSIŠKA
	










4.6. Pavojingų cheminių medžiagų ženklinimas pagal CLP reglamentą

	Piktograma
	Pavojingumas

	[image: ]
Simbolis: sprogstanti bomba
	
· Nestabilios sprogiosios medžiagos
· Savaime reaguojančios medžiagos ir mišiniai
· Organiniai peroksidai

	[image: ]
Simbolis: liepsnojantis lankas
	
· Oksiduojančiosios dujos
· Oksiduojantieji skysčiai
· Oksiduojančiosios kietosios medžiagos

Simbolis: liepsna
	· Degiosios dujos
· Degieji aerozoliai
· Degieji skysčiai
· Degiosios kietosios medžiagos
· Savaime reaguojančios medžiagos ir mišiniai
· Piroforiniai skysčiai
· Piroforinės kietosios medžiagos
· Savaime kaistančios medžiagos ir mišiniai
· Medžiagos ir mišiniai, kontaktuodami su vandeniu išskiriantys degiąsias dujas
· Organiniai peroksidai

Simbolis: dujų balionas
	· Slėgio veikiamos dujos
· Suslėgtosios dujos
· Suskystintosios dujos
· Atšaldytos suskystintosios dujos
· Ištirpintosios dujos

Simbolis: korozija
	· Ėsdina metalą
· Odos ėsdinimas
· Smarkus akių pažeidimas

Simbolis: kaukolė ir sukryžiuoti kaulai
	
· Ūmus toksiškumas (prarijus, per odą, įkvėpus)

	[image: ]
Simbolis: pavojai sveikatai
	· Kvėpavimo takų jautrinimas
· Mutageninis poveikis lytinėms ląstelėms
· Kancerogeniškumas
· Toksinis poveikis reprodukcijai
· Specifinis toksiškumas konkrečiam organui (vienkartinis poveikis)
· Specifinis toksiškumas konkrečiam organui (kartotinis poveikis)
· Plaučių pakenkimo prarijus pavojus

	[image: ]
Simbolis: šauktukas
	· Ūmus toksiškumas (prarijus, per odą, įkvėpus)
· Odos dirginimas
· Akių dirginimas
· Odos jautrinimas
· Specifinis toksiškumas konkrečiam organui (vienkartinis poveikis)
· Kvėpavimo takų dirginimas
· Narkotinis poveikis

Simbolis: aplinka

	

· Pavojinga vandens aplinkai



_________________________________________

